alexandrainst/scandi-wiki huggingface dataset:
Alexander Dale Oen

Alexander Dale Oen (føddur 21. mai 1985 í Øygarden, Noreg, deyður 30. apríl 2012 í Flagstaff, Arizona, USA var norskur elitusvimjari. Hann var serliga dugnaligur í bringusvimjing. Hann var fyrsti norðmaður, sum svam 100 metrar bringu undir ein minutt, tað hendi í 2005, tá setti hann eisini norðurlendkst met. Hann var eisini fyrsti norðmaður, sum vann EM gull í svimjing. Á Olympisku Leikunum 2008 í Bejing gjørdist hann fyrsti norðmaður, ið vann heiðursmerki í svimjing, tá hann vann silvur í 100 m bringu. Hann vann EM á langbana í 100 m bringu í 2008 og silvur í 50 og 200 m bringu. Hann vann EM gull í 100 m bringu í 2006. Í 2011 gjørdist hann heimsmeistari í 100 metrum bringu. Samstundis sum HM kappingin var í Shanghai, fór ein ræðulig hending fram í Noregi, tá Anders Breivik framdi hópdráp móti ungum norðmonnum, sum vóru á Utøya, og brast eina bumbu í Oslo. Tá Alexander vann heimsmeistaraheitið, peikaði hann á norska flaggið, sum var á svimjihúgvu hansara, hann segði aftaná, at hetta gjørdi hann fyri at minnast tey, sum doyðu á Utøya og í Oslo í yvirgangsatsóknini heima í Noregi. Evropeiska Svimjisambandið gav honum heiðurin "Besti mannligi svimjarin í Evropa" í 2011. Alexander Dale Oen var til hæddarvenjing í Arizona, tá hann bráddliga doyði. 
Alexander Dale Oen varð størsta OL vónin hjá Noregi um at vinna OL heiðursmerki til Noreg til OL 2012 í London. 
Alexander var ikki sjúkur áðrenn hann doyði, hann hevði bara havt nakað av pínu í økslini, men hann hevði fingið viðgerð fyri tað, og tað gekk framá. Hann tosaði í telefon við familjuna umvegis internetið við Skypa stutt áðrenn hann varð funnin deyður á baðirúminum. Hann lá partvís á gólvinum og lutvís á kantinum á baðikarinum, tá svimjivinir hansara funnu hann klokkan 19.50 lokala tíð. OL-læknin hjá norska svimjilandsliðnum kom alt fyri eitt á staðið og royndi at fáa lív í hann aftur við at geva honum hjarta/lunga 1. hjálp, men uttan úrslit. Hann bleiv síðan koyrdur á sjúkrahús, har tað klokkan 21 lokala tíð varð staðfest, at hann varð deyður.

Altjóða úrslit

Keldur

Slóðir úteftir 

Norskir svimjarar
Svimjarar á Summar-OL 2008
Andlát í 2012
Adriana Esteves

Adriana Esteves Agostinho Brichta (fødd 15. desember 1969 í Rio de Janeiro) er sjónleikari úr Brasil. Hon varð tilnevnd eina Emmy í 2011 fyri bestu sjónleikarinnu í eini drama røð fyri hennara leiklut sum Dalva de Oliveira í minirøðini Dalva e Herivelto: uma Canção de Amor.

Brasilskir sjónleikarar
Føðingar í 1969
Karma

Karma er í nógvum øðrum átrúnaðum enn Buddatrúgv, sum til dømis Hinduisma, og er ymiskt frá trúgv til trúgv.
Karma kann umsetast til “Orsøk og avleiðing”/"gerðir". Nógv misskilja karma til at vera ein revsing frá Budda, men soleiðis er ikki. Karma er, hvussu tankar, orð og gerðir ávirkar sinni okkara. Negativar gerðir ávirka lagnuna í komandi lívum, meðan positivar gerðir gjøgnum fleiri tilverur løna seg aftur í form av, at ein kann meditera (grunda) og hava sálarfrið, møguliga sum munkur. Tá ein er komin til stigið at meditera, kann ein í síðsta enda sleppa av við Karma, og fáa frælsi. 
Tað vil siga, at karma gevur rættvísi og afturløn, og vísur seg í næsta lívi, tá ið ein verður endurføddur.

Sí eisini 
Reinkarnatión

Keldur 

Hinduisma
Buddhisma
Reinkarnatión

Reinkarnatión, eisini endurholding og endurføðing er, at sálin hjá einum livandi veri fær eitt nýtt likam í næsta lívi á jørðini. Samløguna av gerðinum og harvið karma’ið í fyrra lívið, ráða fyri hvørja hædd títt lív verður á, altso um man verður ein eiturkoppur ella eitt menniskja. Í nógvum trúgvum kann man eisini reinkarnerast sum nakað annað enn eitt djór - sum ein planta til dømis.

Átrúnaður
Mariana Ximenes

Mariana Ximenes do Prado Nuzzi (fødd 26. apríl 1981 í São Paulo) er sjónleikari úr Brasil. Móðir hennara hevur røtur úr Niðurlondum, meðan pápin hevur røtur úr Italia. Hon gjørdist kend í Brasil, tá ið hon í 2000 spældi leiklutin sum Bionda í skemtirøðini Uga-Uga. Árið eftir, í 2001, legði hon brasilska rødd til Sharon Spitz  í kanadisku animatiónsrøðini Braceface. 

Brasilskir sjónleikarar
Føðingar í 1981
Daryl Sabara

Daryl Christopher Sabara (føddur 1992) er amerikanskur sjónleikari, sum m.a. er kendur fyri hansara leiklut í Father of the Pride sum Hunter.

Slóðir úteftir

 Daryl Sabara á Internet Movie Database

Amerikanskir sjónleikarar
Ty Panitz

Ty Panitz (føddur 1999) er amerikanskur sjónleikari, sum m.a. er kendur fyri hansara leiklut í How to Eat Fried Worms sum Woody Forrester.

Amerikanskir sjónleikarar
Luke Benward

Luke Aaron Benward (føddur 12. mai 1995) er amerikanskur sjónleikari og sangari, sum m.a. er kendur fyri hansara leiklut í How to Eat Fried Worms sum Billy Forrester.

Slóðir úteftir 
 Luke Benward á Internet Movie Database

Amerikanskir sjónleikarar
Føðingar í 1995
Dominic Scott Kay

Dominic Scott Kay (føddur 1996) er amerikanskur sjónleikari, sum m.a. er kendur fyri hansara leiklut í Air Buddies sum Buddha og fyri leiklutin sum sonur Will Turner í Pirates of the Caribbean: At World's End.

Amerikanskir sjónleikarar
Caio Blat

Caio Blat de Oliveira (føddur 2. juni 1980 í São Paulo) er sjónleikari úr Brasil, sum hevur spælt í filmum, innan sjónvarp og á palli. Kona hansara er sjónleikarinnan Maria Ribeiro. 

Brasilskir sjónleikarar
Føðingar í 1980
Gavrilo Princip

Gavrilo Princip (serbiskt: Гаврило Принцип, 25. juli 1894 - 28. apríl 1918) var ein bosniskur serbi, sum drap eysturíkska-ungarska trúnarvingan, Franz Ferdinand og konu hansara, Sofiu, sum var hertuginna av Hohenberg og var við barn, tá morðini vóru framd. 

Gavrilo varð føddur í einari bygd sum eitur Oblijaj, foreldur hansara, vóru Petar, ið var postmaður, og mamman Marija. Gavrilo Princip hevði 8 beiggjar, 6 av teimun doyðu av sjúkum. Foreldur hansara høvdu ikki nokk av pengum til at hava hann hjá sær, so tey sendu hann til ein eldri beiggja, ið búði í Zagreb, sum nú er høvuðsstaðurin hjá Kroatia. Í 1912 fór Gavrilo Princip í mótmælisgongu ímóti Sarajevo, hetta hevði við sær, at hann bleiv koyrdur úr skúlanum, sum hann gekk á. Hildið verður at tað var Gavrilo Princip, ið var grundin til at fysti veraldarbardagi byrjaði. Hetta komst av, at hann drap eysturríkska trúnarvingin Franz Ferdinand og konu hansara, Sophie. Morðini fóru fram hin 28. juni í 1914. Gavrilo Princip og viðhaldsmenn hansara vóru tiknir av serbiska herinum.

Keldur 

 net.lib.byu.edu

Serbar
Drápsmenn
Fyrri heimsbardagi
Føðingar í 1894
Andlát í 1918
Julius Cæsar

Gaius Julius Caesar var rómverskur keisari frá 49 f.Kr. til 44 f.Kr. var ein rómverskur státsmaður, generalur og rithøvundur av latínskari prosa. Hann spældi ein týdningarmiklan leiklut í hendingunum ið førdu til avhendan av Rómverksa Lýðveldinum og byrjanina til Rómverjaríkið. Í 60 f.Kr. gjørdu Cæsar, Crassus og Pompejus ein politiska samgongu, ið kom at dominera rómverskan politikk í mong ár. Sigrarnir hjá Cæsar í gallisku bardøgunum, ið endaðu í 51 f.Kr., víðkaðu um økið hjá Róm til Ermarsund og Rínánna. Cæsar gjørdist tann fyrsti rómverski generalurin, ið fór yvirum ensku kanalina og Rínánna, tá ið hann bygdi eina brúgv tvørtur um Rínánna og framdi tað fyrstu innrásina í Bretlandi.

Sí eisini 
Augustus

Notur

Keldur 

 http://www.roman-empire.net/republic/caesar.html
 http://www.eyewitnesstohistory.com/caesar2.htm
 http://www.history.com/topics/julius-caesar

Einræðisharrar
Rómverjaríkið
Hermenn
Che Guevara

Ché Guevara (føddur 14. juni 1928 í Rosario, Argentina, deyður 9. oktober 1967) var ein argentinskur marxistiskur uppreistarleiðari, lækni, rithøvundur, diplomatur. Hann var tann eldsti av fimm systkjum. Tey lógu í tí hægra endanum av miðalklassanum. Pápin var arkitektur og hevði ymiskar lítlar fyritøkur. Hetta gjørdi at tey vóru hampuliga væl fyri.

Søgan um Ché Guevara 
Ernesto ”Ché” Guevara uppfataði alt Latín Amerika sum sítt heimland. ”Mál, hugburðir, religión og felags harri sameinir hesar natiónir” hetta vóru orðini hjá Ché Guevara.

Fólk ið kendu familjuna segði at Ché hevði ein góðan barnsburður. Tey søgdu eisini at foreldrini hjá Ché vóru frísinnaðu, at tey vóru anti-fascistar og sera politiskt virkin. Hesin hugburðurin hevur so at siga smitta av uppá Ché. Tá ið foreldrini hjá Ché funnu útav at hann hevði eitt sera ringt tilfeldi av astma, gjørdu tey av at flyta til Alta Garcia har veðurlagi var gott og turt. Astmaðin hjá Ché var sera ringt og hann hevði, alt lívið, næstan dagliga astma-herðindi. Tó hendan sjúkan gjørdi tað ringt at liva vanligt noktaði Ché at geva upp. Hann kempaði ímótir sjúkuni og lærdi seg at hugsa og lesa tá ið herðindini vóru ringast. Hann vandi kroppin og betraði um heilsuna hjá sær við at ganga langar túrar í fjøllunum í Argentina.

Í 1946 byrjaði Ché at lesa medisin á universitetinum í Buenos Aires. Hann ferðaðist nógv runt umkring í Latín Amerika og lærdi tí nógv um geografiina, nátturina og fólkini ið búðu á kontinetinum*. Ché var sera foharmaður um fátækadømi men av tí at hann var so ungur visti hann ikki so nógv um politik.

Í 1952 vendi Ché aftur til Buenos Aires, aftaná einari langari ferð, fyri at lesa liðugt. Í 1953 bleiv hann lækni. Tó hann akkurát var blivin lækni føldi hann ongan hug til at gera karrieru við hesum og fór tí beinavegin út at ferðast aftur. Ché var blivin sera áhugaður í politikki aftaná sínari langu ferð runt í Latín Amerika. Hann hevði sæð hvussu korrupt landi var, og hvussu nógv fátækadømi var. Tí var ætlanin við hesari ferðini at fara til tey støðini har tað vóru problemir. Hann vil gjarna vera við til at gera ein mun. Hann og nøkur vinfólk fóru fyrst til Bolivia og síðani til Guatemala, har hann so smátt byrjaði at broyta seg til ein aktivan revolutioner. Hann var við til at kempa ímóti óretvísi og korruptiónini. Eftirsum inasiónstropparnar drupu øll ið vóru vinstraorienteraði ella misstonksom, so yvirtalaðu vinfólkini Ché til at søkja um asyl í tí argentinsku embassaduni í Guatemala.

Keldur

Slóðir úteftir 
 BBC Audio Archive: Profile of Che Guevara
 BBC News – Che Guevara Images:   Set 1, Set 2, Set 3
 Central Intelligence Agency: Reports on Che Guevara
 Che Guevara Internet Archive: Speeches, Images

Argentinar
Diplomatar
Føðingar í 1928
Andlát í 1967
Dean Edwards

Dean Edwards (føddur 1970) er amerikanskur sjónleikari, sangari, rithøvundur, raddaleikari, skemtari og tónleikari. Rødd hansara minnir um røddina hjá Eddie Murphy. Hann er m.a. kendur fyri hansara leiklut í Scared Shrekless sum Donkey.

Keldur 

Amerikanskir sjónleikarar
Amerikanskir raddaleikarar
Afroamerikanarar
Eddie Murphy

Edward Regan "Eddie" Murphy (føddur 3. apríl 1961) er amerikanskur sjónleikari, sangari, skemtari, tónleikari og rithøvundur sum m.a. er kendur fyri hansara leiklut í Shrek sum Donkey (legið rødd til). 
Hann er blivin tilnevndur til Golden Globe Award fyri hansara framførslur í 48 Hrs, Beverly Hills Cop røð, Trading Places, og The Nutty Professor. Í 2007 vann hann Golden Globe í bólkinum Best Supporting Actor (Besti stuðlandi sjónleikarin) og móttók eina tilnevning fyri Academy Award for Best Supporting Actor fyri hansara leiklut sum soul sangarin James "Thunder" Early í Dreamgirls.

Keldur 

Amerikanskir sjónleikarar
Amerikanskir skemtarar
Amerikanskir sangarar
Amerikanskir rithøvundar
Afroamerikanarar
Ciara Bravo

Ciara Quinn Bravo (fødd 1997) er amerikanskur sjónleikari og røddleikari, sum er best kend fyri sín leiklut sum Katie Knight í Big Time Rush. Hon er eisini kend fyri at leggja røddir til teknifilmar og animatiónsfilmar, m.a. er hon kend fyri at leggja rødd til animatiónsfilmin Open Season 3 sum Giselita.

Keldur

Slóðir úteftir

 Ciara Bravo á Internet Movie Database

Amerikanskir sjónleikarar
Danielle Harris

Danielle Andrea Harris (fødd 1977) er amerikanskur sjónleikari, sum m.a. er kend fyri sín leiklut í Father of the Pride sum Sierra.

Amerikanskir sjónleikarar
Warwick Davis

Warwick Ashley Davis (føddur 3. februar, 1970) er ein enskur sjónleikari. Hann spældi høvuðsleiklutin í Willow og Leprechaun, og so spældi hann Ewok Wicket í Return of the Jedi og professaran Filius Flitwick og Griphook í Harry Potter filmunum.

Privatlív 
Warwick Davis hevur dvørgavøkstur, hann er føddur við sjúkuni spondyloepiphyseal dysplasia congenita (SED). Hann er giftur við Samanthu (fødd 1971), ið hevur achondroplastia, ið er tað slagið ið umleið 70% av øllum dvørgum hava. Tey búgva í Yaxley, nærindis Peterborough, Cambridgeshire. Tey hava fingð fýra børn, harav tvey eru á lívi: dótturin Annabelle og sonurin Harrison, bæði hava SED. Tveir teir fyrstu synirnir doyðu stutt eftir føðing orsakað av einari deyðiligari kombinatión av dvørgvøkstrinum hjá báðum foreldrunum. Samantha er dóttir Peter Burroughs, ið er sjónleikari og stjóri á fyritøkuni Willow Management, og systir Hayley Burroughs, ið er sjónleikarinna.

Slóðir úteftir

 Warwick Davis á Internet Movie Database

Enskir sjónleikarar
Føðingar í 1970
Keke Palmer

Lauren Keyana "Keke" Palmer (fødd 26. august 1993) er ein amerikanskur sjónleikari og sangari, sum m.a. er kend fyri sín leiklut í Ice Age sum Peaches.

Keldur

Amerikanskir sjónleikarar
Amerikanskar songkvinnur
Afroamerikanarar
Føðingar í 1993
Danny Jacobs

Daniel Charles "Danny" Jacobs, Jr. (føddur 7. jul 1968) er amerikanskur sjónleikari, leikari, sum leggur røddir til teknifilmar og skemtari. Hann er m.a. kendur fyri sín leiklut í The Penguins of Madagascar, Merry Madagascar, og sum King Julien í Netflix røðini All Hail King Julien.

Føðingar í 1968
Amerikanskir sjónleikarar
Amerikanskir skemtarar
Andy Dick

Andrew Robert "Andy" Dick (føddur 21. desember 1965) er ein amerikanskur sjónleikari, skemtari og tónleikari. Hann er m.a. kendur fyri sín leiklut í Hoodwinked sum Boingo. Hann spældi fyrstu ferð í sjónvarpi í Ben Stiller Show. Eitt stutt skifti hevði hann sína egnu sending The Andy Dick Show á MTV.

Amerikanskir sjónleikarar
Amerikanskir tónleikarar
Amerikanskir skemtarar
LGBT
Føðingar í 1965
Cássia Kis

Cássia Kis Magro (fødd 6. januar 1958 í São Caetano do Sul) er sjónleikari úr Brasil, sum hevur røtur úr Ungarn. Hon er gift til Magro, fyrstu árini nýtti hon navnið Cássia Kiss, seinni hevur hon broytt Kiss til Kis, og síðan 2010 hevur hon eisini brúkt eftirnavnið hjá manninum Magro, soleiðis at hon brúkar sítt veruliga navn: Cássia Kis Magro.

Lívsleið innan sjónvarp 
Leiklutir í sjónvarpsrøðum, sum verða nevnd telenovela:

2018 - Segundo Sol .... Claudine
2017 - Os Dias Eram Assim .... Vera Reis
2016 - Nada Será Como Antes .... Odete dos Santos
2015 - A Regra do Jogo .... Djanira da Silva
2015 - Felizes para Sempre? .... Olga
2014 - O Rebu .... Gilda Rezende
2014 - Amores Roubados .... Carolina Dantas
2012 - Amor Eterno Amor .... Melissa Borges Sobral
2011 - Morde & Assopra .... Dulce Maria
2010 - Escrito nas Estrelas .... Francisca
2009 - Paraíso .... Mariana
2007 - Eterna Magia .... Zilda
2006 - Cobras & Lagartos .... Henriqueta/Teresa
2002 - Sabor da Paixão .... Cecília
2001 - Porto dos Milagres .... Adma
2000 - Esplendor .... Adelaide
1998 - Pecado Capital .... Eunice
1997 - Por Amor .... Isabel
1996 - Quem é Você .... Beatriz
1993 - Fera Ferida .... Ilka Tibiriçá
1990 - Barriga de Aluguel .... Ana
1990 - Pantanal .... Maria Marruá (Rede Manchete)
1988 - Vale Tudo .... Leila
1987 - Brega & Chique .... Silvana
1985 - Roque Santeiro .... Lulu
1984 - Livre para Voar .... Verona

Styttri sjónvarpsrøðir 
2006 - JK .... Maria
2005 - Mad Maria .... Amália
2004 - Um Só Coração .... Guiomar Penteado

Lívsleið innan spælifilmar 
 2009 - A Festa Da Menina Morta
 2008 - Meu Nome Não É Johnny
 2007 - Chega de Saudade
 2007 - Não por Acaso
 2001 - Bicho de Sete Cabeças
 2001 - Condenado à liberdade
 2000 - O circo das qualidades humanas
 2000 - A hora marcada
 1991 - A Grande Arte
 1987 - Alta Rotação
 1987 - Ele, o Boto
 1987 - O País dos Tenentes
 1984 - Memórias do Cárcere

Keldur 

Brasilskir sjónleikarar
Føðingar í 1958
Jeremy Renner

Jeremy Lee Renner (føddur 7. januar 1971 í Kalifornia) er ein amerikanskur filmsleikari.

Filmar 
 1995 National Lampoon's Senior Trip - Dags
 1996 Paper Dragons - Uncredited	
 2001 Fish in a Barrel - Remy
 2002 Dahmer - Jeffrey Dahmer
 2002 Monkey Love - Dil	
 2003 S.W.A.T. - Brian Gamble	
 2004 The Heart Is Deceitful Above All Things - Emerson	
 2005 A Little Trip to Heaven - Fred	
 2005 North Country - Bobby Sharp	
 2005 12 and Holding - Gus Maitland	
 2005 Neo Ned - Ned
 2005 Lords of Dogtown - Jay Adams Manager
 2006 Love Comes to the Executioner - Chick Prigusivac	
 2007 The Assassination of Jesse - James
 2007 28 Weeks Later - Sergeant Doyle	
 2007 The Assassination of Jesse James by the Coward Robert Ford - Saul
 2009 Ingenious - Sam
 2009 The Hurt Locker - Sergeant First Class William James
 2009 The Town - Jem Coughlin
 2011 Thor - Clint Barton/Hawkeye
 2011 Mission: Impossible – Ghost Protocol - William Brandt	
 2012 Avengers - Clint Barton/Hawkeye
 2012 The Bourne Legacy - Aaron Cross/Kenneth Gidson
 2012 Low Life - Orlando the Magician
 2013 Hansel and Gretel: Witch Hunters - Hansel

Amerikanskir sjónleikarar
Josh Duhamel

Josh Duhamel (føddur 14. november 1972 í Kalifornia) er ein amerikanskur filmsleikari.

Filmar 
 2004	The Picture of Dorian Gray - Dorian Gray
 2004	Win a Date with Tad Hamilton! - Tad Hamilton	
 2006	Turistas - Alex	
 2007	Transformers - Capt. William Lennox	
 2009	Transformers: Revenge of the Fallen - Maj. William Lennox	
 2010	The Romantics - Tom	
 2010	When in Rome - Nick Beamon	
 2010	Ramona and Beezus - Hobart	
 2010	Life as We Know It - Eric Messer	
 2011	Transformers: Dark of the Moon - Lt. Col. William Lennox	
 2011	New Year's Eve - Sam Ricker
 2012	Fire with Fire'' - Jeremy Coleman

Amerikanskir sjónleikarar
Føðingar í 1972
Estelle Harris

Estelle Harris (fødd sum Estelle Nussbaum hin 4. apríl 1928) er ein amerikanskur sjónleikari og raddaleikari. Hon er mest kend fyri sín leiklut sum Estelle Costanza í Seinfeld frá 1992 til 1998, sum røddin hjá Mrs. Potato Head í Toy Story og sum Muriel í The Suite Life of Zack & Cody.

Føðingar í 1928
Amerikanskir sjónleikarar
Wallace Shawn

Wallace Michael Shawn (føddur 12. november 1943) er amerikanskur sjónleikari, skemtari, leikritskrivari og sangari. Hann er best kendur fyri at spælat leiklutir sum Wally Shawn í My Dinner with Andre (1981), Vizzini í The Princess Bride (1987), fyri at leggja rødd til Rex in the Toy Story franchise, at leggja rødd til Gilbert Huph í The Incredibles (2004), og fyr at leggja rødd til Calico í Cats & Dogs: The Revenge of Kitty Galore (2010), tá hann avloysti Jon Lovitz. Hann hevur eisini spælt við í fleiri sjónvarpsrøðum, eitt nú Gossip Girl og Grand Nagus Zek í Star Trek: Deep Space Nine (1993–1999).

Slóðir úteftir

 Wallace Shawn á Internet Movie Database

Amerikanskir sjónleikarar
Jim Varney

James Albert "Jim" Varney, Jr. (føddur 1949, deyður 10. februar 2000) var ein amerikanskur sjónleikari, skemtari, tónleikari, raddarleikari og rithøvundur. Hann gjørdist m.a. kendur fyri sín leiklut sum Ernest P. Worrell, sum bleiv brúktur í nógvum sjónvarps lýsingarátøkum og filmum í nøkur ár, á tann hátt gjørdist Varney heimskendur. Hann gjørdist eisini kendur fyri sín leiklut sum  Jed Clampett í 1993 films versjónini av The Beverly Hillbillies. Varney hevur eisini lagt rødd til leikutoyshundin Slinky í animatiónsfilminum hjá Disney, sum eitur Toy Story.

Keldur

Slóðir úteftir
 Jim Varney á Internet Movie Database

Amerikanskir sjónleikarar
Amerikanskir skemtarar
Ned Beatty

Nedward Thomas "Ned" Beatty (føddur 1937) var amerikanskur sjónleikari, ið hevur spælt við í meira enn 100 filmum og hevur verið tilnevndur eina Oscar, tvær Emmy, eina MTV Movie Award for Best Villain og eina Golden Globe-virðisløn; hevur vunnið eina Drama Desk virðisløn.

Hesar tilnevningar komu orsakað av hansara framførslum í filmum og sjónvarpsrøðum sum Network (1976), Friendly Fire (1979), Last Train Home (1990), Hear My Song (1991), adaptation filminum Cat on a Hot Tin Roof (2004) og Toy Story 3 (2010).

Slóðir úteftir
 Ned Beatty á Internet Movie Database

Amerikanskir sjónleikarar
Føðingar í 1937
Tom Hanks

Thomas Jeffrey "Tom" Hanks (føddur 9. juli 1956 í Concord, Kalifornia, USA) er amerikanskur sjónleikari, leikstjóri, filmsframleiðari og filmleikrithøvundur. Hann arbeiddi mest við sjónvarps og familjuskemtileikum áðrenn hann fekk sukse sum dramatiskur sjónleikari í fleiri leikltum sum gjørdist sera kendir, eitt nú sum Andrew Beckett í Philadelphia, høvuðsleiklutin í Forrest Gump, kaptein John H. Miller í Saving Private Ryan, og Chuck Noland í Cast Away. Hanks vann eina Oscar heiðursløn fyri besta mannliga leiklutin tvey ár í rað, fyri ávikavist Philadelphia, frá 1993 og fyri Forrest Gump frá 1994. Han er pápi sjónleikaran Colin Hanks.

Filmografi

Filmar

Sjónvarp

Leikstjóri

Amerikanskir sjónleikarar
Filmsleikstjórar úr USA
Tim Allen

Timothy Alan "Tim" Allen (føddur 1953) er amerikanskur sjónleikari og raddaleikari, sum eitt nú hevur lagt rødd til Buzz Lightyear í Toy Story animatiónsfilmunum.

Keldur

Slóðir úteftir 
 Tim Allen á Internet Movie Database

Amerikanskir sjónleikarar
Amerikanskir raddaleikarar
Føðingar í 1953
Joan Cusack

Joan Cusack (fødd 11. oktober 1962) er amerikanskur sjónleikari. Hon var fødd í New York City sum nummar tvey av fimm børnum. Hon vaks upp í Evanston, Illinois. Hon er blivin tilnevnd til Oscar-virðislønina fyri besta kvinnuliga hjáleiklutin, fyri leiklutir hennara í filmunum Working Girl og In & Out, harafturat fekk hon eina Golden Globe tilnevning fyri sín leiklut í síðstnevnda filminum. Hon hevur spælt við í øðrum filmum sum t.d. Addams Family Values, Broadcast News, Stars and Bars, Married to the Mob, Say Anything..., Arlington Road, Runaway Bride, School of Rock, Toy Story 2 og Toy Story 3.

Amerikanskir sjónleikarar
Føðingar í 1962
John Ratzenberger

Jonathan Deszo "John" Ratzenberger (føddur 1947) er amerikanskur sjónleikari.

References

Amerikanskir sjónleikarar
Jon Lovitz

Jonathan M. "Jon" Lovitz (føddur 21. juli 1957 í Los Angeles, Kalifornia, USA) er ein amerikanskur sjónleikari og skemtari, sum er mest kendur fyri sín leiklut í Saturday Night Live frá 1985 til 1990 og fyri at leggja rødd til Jay Sherman í filminum The Critic. Hann hevur eisini havt smærri leiklutir í filmum sum The Wedding Singer og Little Nicky. Hann hevur eisini spælt við í sjónvarpsrøðum sum Friends, Seinfeld og Just Shoot Me. Hann hevur lagt rødd til gestafigurar í The Simpsons. Hann hevur havt størri leiklutir í filmum sum Rat Race og The Producers.

Keldur

Amerikanskir sjónleikarar
Ron Perlman

Ronald N. "Ron" Perlman (føddur 13. apríl 1950) er ein amerikanskur sjónleikari og raddarleikari. Hann er m.a. kendur fyri at hava spælt Vincent í sjónvarpsrøðini Beauty and the Beast, sum hann vann eina Golden Globe virðisløn fyri.

Amerikanskir sjónleikarar
Føðingar í 1950
Brad Garrett

Bradley H. "Brad" Gerstenfield (føddur Bradley H. Gerstenfeld hin 14. apríl 1960) er amerikanskur sjónleikari, raddarleikari, skemtari og professionellur poker spælari. Hann hevur havt nógvar sjónvarps og film leiklutum og hevur lagt rødd til tekni- og animatiónsfilmar, eitt nú Garfield og Stuart Little.

Amerikanskir sjónleikarar
Rosie O'Donnell

Roseann "Rosie" O'Donnell (fødd 1962) er amerikanskur sjónleikari.

Amerikanskir sjónleikarar
Eric Freeman

Eric Freeman (føddur 1965) er amerikanskur fyrrverandi sjónleikari, sum er best kendur frá sínum leikluti sum Ricky Caldwell í filminum Silent Night, Deadly Night Part 2 frá 1987.

Amerikanskir sjónleikarar
Universidad Austral

Universidad Austral de Chile í Kili varð sett á stovn 7. september 1956 og er ein lærdur háskúli í Concepción, Kili. Har ganga umleið 11.000 lesandi og 776 starvsfólk starvast har.

UACh er eitt av teimum bestu universitetunum í Kili, tá ið hugsað varður um vísundaliga gransking. Tað var mett sum nummar tvey, næst eftir University of Chile (Universidad de Chile) tá mett varð eftir gransking, av El Mercurio, og í 2008 var tað tað univeristetið ið móttók trið mest av stuðuli Mecesup frá stjórnini. Granskarar frá Universidad Austral hava eitt nú gjørt seg galdandi innan fornaldarfrøði, dentrokronologi, mjólkatøkni, innan Mapudungun málið, Palaeontologi og virologi. Granskararnir Mario Pino og Tom Dillehay leiddu útgravingarnar í Monte Verde, ið er ein av teimum elstu fornaldar støðunum í Amerika. 
Granskarar á Dendrochronology Laboratory of UACh hava eisini staðfest tað longsta dentrokronologiina í syðru heimsálvu, ið gongur 5666 ár aftur í tíðina.

Keldur 

Lærdir háskúlar í Suðuramerika
Kili